# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cyhoeddi Cylch Gorchwyl ynghylch gwneud eiddo’n llai agored i’r perygl o lifogydd ac adolygu llifogydd 2020-21** |
| **DYDDIAD** | **18 Gorffennaf 2022** |
| **GAN** | **Julie James, Gweinidog Newid Hinsawdd** |

Yn Mai cyhoeddais y byddai’r Athro Elwen Evans QC yn cynnal adolygiad annibynnol o’r llifogydd a ddigwyddodd ledled Cymru yng ngaeaf 2020-21. Rwyf wedi gwneud datganiad i Senedd Cymru ac wedi ateb cwestiynau’r Aelodau am yr ymrwymiad hwn.

Mae’r adolygiad yn rhan o’r Cytundeb Cydweithredu rhwng Llywodraeth Cymru a Phlaid Cymru.

Dros y misoedd diwethaf, mae Aelod Dynodedig Plaid Cymru, Sian Gwenllian a finnau wedi bod yn cydweithio’n glos i ddatblygu cwmpas, dull gweithio a chylch gorchwyl ar gyfer yr adolygiad.

Mae'n bleser gen i gyhoeddi ein bod wedi cytuno ar y Cylch Gorchwyl terfynol. I'w weld, cliciwch yma [https://llyw.cymru/adolygiad-annibynnol-o-adroddiadau-llifogydd-adran-19-cnc-cylch-gorchwyl](https://eur01.safelinks.protection.outlook.com/?url=https%3A%2F%2Fllyw.cymru%2Fadolygiad-annibynnol-o-adroddiadau-llifogydd-adran-19-cnc-cylch-gorchwyl&data=05%7C01%7CLeanne.Llewellyn%40gov.wales%7Cae4c9d3ad0474912806908da66654015%7Ca2cc36c592804ae78887d06dab89216b%7C0%7C0%7C637934882288566400%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=FXat%2BlSwIvav7u1icWAYtjqz%2FWe08U%2BSIdmDzqEtWpA%3D&reserved=0)

Mae’r Llywodraeth hon a Phlaid Cymru yn gweithio gyda’i gilydd er lles ein cymunedau i ddysgu o’r gorffennol, i newid pethau lle bo angen a datblygu arferion da. Bydd canlyniad yr adolygiad yn ein helpu i wella’r ffordd rydym yn amddiffyn rhag llifogydd i leihau’r perygl o lifogydd.

Caiff y datganiad ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Senedd yn dychwelyd, byddwn yn hapus i wneud hynny.